ddrg/super_eurlex huggingface dataset:
DA Den Europæiske Unions Tidende C 282/8

Domstolens dom (Femte Afdeling) af 19. juni 2014 — Centro Hospitalar de Setúbal, EPE og Serviço de Utilização Comum dos Hospitais (SUCH) mod Eurest Portugal — Sociedade Europeia de Restaurantes Lda (anmodning om præjudiciel afgørelse fra Supremo Tribunal Administrativo — Portugal)

(Sag C-574/12) (1)

((Præjudiciel forelæggelse - offentlige tjenesteydelseskontrakter - direktiv 2004/18/EF - tildeling af kontrakten uden indledning af en udbudsprocedure (en såkaldt tildeling »in house«) - ordremodtageren juridisk forskellig fra den ordregivende myndighed - center for levering af assistancetjenester og hospitalsydelser - almennyttig sammenslutning, der arbejder uden gevinst for øje - flertallet af deltagerne er ordregivende myndigheder - mindretallet af deltagerne er private velgørende organisationer, der arbejder uden gevinst for øje - mindst 80 % af den udførte virksomhed udføres for deltagerne))

2014/C 282/10

Processprog: portugisisk

Den forelæggende ret

Supremo Tribunal Administrativo

Parter i hovedsagen

Sagsøgere: Centro Hospitalar de Setúbal, EPE og Serviço de Utilização Comum dos Hospitais (SUCH)

Sagsøgt: Eurest Portugal — Sociedade Europeia de Restaurantes Lda

Konklusion

Når ordremodtageren af en offentlig kontrakt er en almennyttig sammenslutning, der arbejder uden gevinst for øje, og som på tidspunktet for tildelingen af denne kontrakt ikke kun består af offentlige enheder, men også af private institutioner, der udøver frivilligt samfundsarbejde, og som arbejder uden gevinst for øje, er den i Domstolens praksis fastsatte betingelse vedrørende en »tilsvarende kontrol«, således at en offentlig kontrakt kan betragtes som en tildeling »in house«, ikke opfyldt, hvorfor Rådets direktiv nr. 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter finder anvendelse.

(1) EUT C 79 af 16.3.2013.
4)

Under omstændigheder som de i hovedsagerne omhandlede kræver EU-retten, navnlig artikel 17 i direktiv 2000/78, ikke, at forskelsbehandlede tjenestemænd med tilbagevirkende kraft tilkendes et beløb svarende til forskellen mellem den faktisk oppebårne løn og lønnen på det højeste løntrin i deres klasse. Det tilkommer den forelæggende ret at undersøge, om samtlige de betingelser, som er opstillet i Den Europæiske Unions praksis, er opfyldt, for at Forbundsrepublikken Tyskland kan ifalde et ansvar ifølge EU-retten.
DA Den Europæiske Unions Tidende C 282/4

Domstolens dom (Femte Afdeling) af 12. juni 2014 — Granton Advertising BV mod Inspecteur van de Belastingdienst Haaglanden/kantoor Den Haag (anmodning om præjudiciel afgørelse fra Gerechtshof te ’s-Hertogenbosch — Nederlandene)

(Sag C-461/12) (1)

((Præjudiciel forelæggelse - sjette momsdirektiv - fritagelser - artikel 13, punkt B, litra d), nr. 3) og 5) - begreberne »andre adkomstbeviser« og »andre i handelsforhold benyttede dokumenter« - salgsfremmende ordning - rabatkort - beskatningsgrundlag))

2014/C 282/05

Processprog: nederlandsk

Den forelæggende ret

Gerechtshof te ’s-Hertogenbosch

Parter i hovedsagen

Sagsøger: Granton Advertising BV

Sagsøgt: Inspecteur van de Belastingdienst Haaglanden/kantoor Den Haag

Konklusion

Artikel 13, punkt B, litra d), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, skal fortolkes således, at salg af et rabatkort som det i hovedsagen omhandlede ikke udgør en transaktion vedrørende »andre adkomstbeviser« eller vedrørende »andre i handelsforhold benyttede dokumenter« i den forstand, hvori udtrykkene er anvendt i henholdsvis nr. 5) og 3) i denne bestemmelse, som omhandler visse transaktioner, som medlemsstaterne skal fritage for merværdiafgift.

(1) EUT C 9 af 12.1.2013.
DA Den Europæiske Unions Tidende C 282/2

Domstolens dom (Første Afdeling) af 19. juni 2014 — FLS Plast A/S mod Kommissionen

(Sag C-243/12 P) (1)

((Appel - konkurrence - karteller - sektoren for industrisække i plastik - beslutning, der fastslår en overtrædelse af artikel 81 EF - Rettens fulde prøvelsesret - begrundelsespligt - moderselskabets ansvar for overtrædelse, der er begået af datterselskabet - moderselskabets ansvar for betalingen af den bøde, der er pålagt datterselskabet - proportionalitet - sagsbehandlingen ved Retten - rimelig frist for afsigelse af dom))

2014/C 282/03

Processprog: engelsk

Parter

Appellant: FLS Plast A/S (ved advokaterne M. Thill-Tayara og Y. Anselin)

Den anden part i appelsagen: Europa-Kommissionen (ved F. Castillo de la Torre og V. Bottka, som befuldmægtigede, bistået af barrister M. Gray)

Konklusion

1) Appellen forkastes.

2) FLS Plast A/S betaler sagens omkostninger.

(1) EUT C 319 af 20.10.2012.
1)

Dom afsagt af Den Europæiske Unions Ret, Kommissionen mod SEMEA og Commune de Millau, T-168/10 og T-572/10, ophæves, for så vidt som den med hensyn til det modkrav, der var fremsat af Commune de Millau og Société d’économie mixte d’équipement de l’Avayron (SEMEA), fastslog, at der ikke forelå nogen direkte årsagssammenhæng mellem Europa-Kommissionens adfærd og det tab, der angiveligt er lidt som følge af den pålagte forpligtelse til at betale morarenter.
DA Den Europæiske Unions Tidende C 253/5

Domstolens dom (Femte Afdeling) af 22. maj 2014 — Wolfgang Glatzel mod Freistaat Bayern (anmodning om præjudiciel afgørelse fra Bayerischer Verwaltungsgerichtshof — Tyskland)

(Sag C-356/12) (1)

((Præjudiciel forelæggelse - transport - direktiv 2006/126/EF - punkt 6.4 i bilag III - gyldighed - Den Europæiske Unions charter om grundlæggende rettigheder - artikel 20, artikel 21, stk. 1, og artikel 26 - De Forenede Nationers konvention om handicappedes rettigheder - kørekort - fysisk og psykisk egnethed til at føre motorkøretøj - mindstekrav - synsstyrke - ligebehandling - ingen mulighed for fravigelse - proportionalitet))

2014/C 253/07

Processprog: tysk

Den forelæggende ret

Bayerischer Verwaltungsgerichtshof

Parter i hovedsagen

Sagsøger: Wolfgang Glatzel

Sagsøgt: Freistaat Bayern

Sagens genstand

Anmodning om præjudiciel afgørelse — Bayerischer Verwaltungsgerichtshof — gyldigheden af punkt 6.4. i bilag III til Europa-Parlamentets og Rådets direktiv 2006/126/EF af 20. december 2006 om kørekort (EUT L 403, s. 18), som ændret ved Kommissionens direktiv 2009/113/EF af 25. august 2009 (EUT L 223, s. 31) — fortolkning af artikel 20, 21 og 26 i Den Europæiske Unions charter om grundlæggende rettigheder — mindstekrav med hensyn til fysisk og psykisk egnethed til at føre et motorkøretøj i kategorierne C, CE, C1, C1E, D, DE, D1 og DE1 — krav om en synsstyrke på mindst 0,1 på det dårligste øje, eventuelt med korrigerende linser

Konklusion

Gennemgangen af spørgsmålet har intet frembragt, der kan rejse tvivl om gyldigheden af punkt 6.4 i bilag III til Europa-Parlamentets og Rådets direktiv 2006/126/EF af 20. december 2006 om kørekort, som ændret ved Kommissionens direktiv 2009/113/EF af 25. august 2009, henset til artikel 20, artikel 21, stk. 1, eller artikel 26 i Den Europæiske Unions charter om grundlæggende rettigheder.

(1) EUT C 9 af 12.1.2013.
DA Den Europæiske Unions Tidende C 253/3

Domstolens dom (Tredje Afdeling) af 5. juni 2014 — X BV (sag C-24/12) og TBG Limited (sag C-27/12) mod Staatssecretaris van Financiën (anmodning om præjudiciel afgørelse fra Hoge Raad der Nederlanden — Nederlandene)

(Forenede sager C-24/12 og C-27/12) (1)

((Frie kapitalbevægelser - restriktioner - udbetaling af udbytte fra en medlemsstat til samme medlemsstats oversøiske territorium - EU-rettens anvendelsesområde - den særlige EU-OLT-ordning))

2014/C 253/03

Processprog: nederlandsk

Den forelæggende ret

Hoge Raad der Nederlanden

Parter i hovedsagen

Sagsøgere: X BV (sag C-24/12) og TBG Limited (sag C-27/12)

Sagsøgt: Staatssecretaris van Financiën

Sagens genstand

Anmodning om præjudiciel afgørelse — Hoge Raad der Nederlanden — fortolkning af artikel 63 TEUF og 64 TEUF — geografisk anvendelsesområde — kapitalbevægelse fra en medlemsstat til et af statens oversøiske territorier — spørgsmålet, om det oversøiske territorium skal anses for et tredjeland.

Konklusion

EU-retten skal fortolkes således, at den ikke er til hinder for en medlemsstats foranstaltning, der begrænser kapitalbevægelser mellem denne medlemsstat og dens egne oversøiske lande og territorier, når den på en effektiv og forholdsmæssig måde forfølger formålet om at hindre skatteunddragelse.

(1) EUT C 98 af 31.3.2012.
DA Den Europæiske Unions Tidende C 253/9

Domstolens dom (Femte Afdeling) af 5. juni 2014 — KONE AG, Otis GmbH, Schindler Aufzüge und Fahrtreppen GmbH, Schindler Liegenschaftsverwaltung GmbH og ThyssenKrupp Aufzüge GmbH mod ÖBB Infrastruktur AG (anmodning om præjudiciel afgørelse fra Oberster Gerichtshof — Østrig)

(Sag C-557/12) (1)

((Artikel 101 TEUF - erstatning for skader, som er forvoldt af et kartel, der er forbudt i henhold til denne artikel - skade som følge af en for høj pris, der anvendes af en virksomhed som følgekonsekvens af et forbudt kartel, hvori denne virksomhed ikke deltager (»umbrella pricing«) - årsagsforbindelse))

2014/C 253/11

Processprog: tysk

Den forelæggende ret

Oberster Gerichtshof

Parter i hovedsagen

Sagsøgere: KONE AG, Otis GmbH, Schindler Aufzüge und Fahrtreppen GmbH, Schindler Liegenschaftsverwaltung GmbH og ThyssenKrupp Aufzüge GmbH

Sagsøgt: ÖBB Infrastruktur AG

Sagens genstand

Anmodning om præjudiciel afgørelse — Oberster Gerichtshof — fortolkning af artikel 101 TEUF — erstatning for skade forvoldt af et i henhold til denne artikel forbudt kartel — skade som følge af en for høj pris, der anvendes af en virksomhed som følge af et forbudt kartel, hvori denne virksomhed ikke deltager

Konklusion

Artikel 101 TEUF skal fortolkes således, at den er til hinder for en fortolkning og anvendelse af en medlemsstats nationale ret, hvorefter det af retlige grunde kategorisk er udelukket, at virksomheder, der deltager i et kartel, civilretligt er erstatningsansvarlige for skader, der er en følge af, at en virksomhed, der ikke deltager i dette kartel, på grund af kartellets ulovlige handlinger har fastsat sine priser på et niveau, der er højere end det, som den havde kunnet anvende uden kartellet.

(1) EUT C 71 af 9.3.2013.
DA Den Europæiske Unions Tidende C 253/5

Domstolens dom (Femte Afdeling) af 5. juni 2014 — Europa-Kommissionen mod Republikken Bulgarien

(SagC-198/12) (1)

((Traktatbrud - det indre energimarked - gastransmissionsnet - forordning (EF) nr. 715/2009 - artikel 14, stk. 1, og artikel 16, stk. 1 og stk. 2, litra b) - forpligtelse til at tilbyde den størst mulige kapacitet - virtuel gastransmissionskapacitet i modsat retning (backhaul) - formaliteten))

2014/C 253/06

Processprog: bulgarsk

Parter

Sagsøger: Europa-Kommissionen (ved K. Herrmann, S. Petrova, O. Beynet og T. Scharf, som befuldmægtigede)

Sagsøgt: Republikken Bulgarien (ved D. Drambozova, E. Petranova og Y. Atanasov, som befuldmægtigede)

Sagens genstand

Traktatbrud — tilsidesættelse af artikel 14, stk. 1, samt artikel 16, stk. 1, og stk. 2, litra b), i Europa-Parlamentets og Rådets forordning (EF) nr. 715/2009 af 13. juli 2009 om betingelserne for adgang til naturgastransmissionsnet og om ophævelse af forordning (EF) nr. 1775/2005 (EUT L 211, s. 36) — forpligtelse til at sikre alle markedsdeltagere den størst mulige kapacitet — manglende fysisk forbindelse mellem transitgastransportsystemet og det nationale gastransportsystem — mellemstatslige aftaler, der hindrer opfyldelsen af forpligtelsen til at stille den størst mulige kapacitet til rådighed — rækkevidden af forpligtelsen i artikel 351, stk. 2, TEUF.

Konklusion

1) Republikken Bulgarien frifindes.

2) Europa-Kommissionen betaler sagens omkostninger.

(1) EUT C 194 af 30.6.2012.
DA Den Europæiske Unions Tidende C 409/4

Domstolens dom (Tredje Afdeling) af 11. september 2014 — MasterCard, Inc., MasterCard International, Inc., MasterCard Europe SPRL mod Europa-Kommissionen, Banco Santander, SA, Royal Bank of Scotland plc, HSBC Bank plc, Bank of Scotland plc, Lloyds TSB Bank plc, MBNA Europe Bank Ltd, British Retail Consortium, EuroCommerce AISBL og Det Forenede Kongerige Storbritannien og Nordirland

(Sag C-382/12 P) (1)

((Appel - kontraappeller - formaliteten - artikel 81 EF - åbent betalingssystem med hævekort, betalingskort med forskudt debitering og kreditkort - multilaterale fallback-interbankgebyrer - sammenslutning af virksomheder - konkurrencebegrænsende virkning - kriteriet om retslig prøvelse - begrebet »accessorisk begrænsning« - objektivt nødvendig og forholdsmæssig karakter - passende »kontrafaktiske hypoteser« - systemer med en tosidet karakter - behandling af bilag til stævningen i første instans))

2014/C 409/04

Processprog: engelsk

Parter

Appellanter: MasterCard, Inc., MasterCard International, Inc., MasterCard Europe SPRL (ved avocats E. Barbier de La Serre, V. Brophy og B. Amory samt T. Sharpe, QC)

De andre parter i appelsagen: Europa-Kommissionen (ved V. Bottka og N. Khan, som befuldmægtigede), Banco Santander SA og Royal Bank of Scotland plc (ved solicitor D. Liddell og barrister M.M. Hoskins), HSBC Bank plc (ved R. Thompson, QC), Bank of Scotland plc, Lloyds TSB Bank plc (ved solicitors K. Fountoukakos-Kyriakakos og S. Wisking samt J. Flynn, QC), MBNA Europe Bank Ltd (ved solicitor A. Davis), British Retail Consortium (ved advocate R. Marchini og barrister A. Robertson), EuroCommerce AISBL (ved advocaat J. Stuyck), Det Forenede Kongerige Storbritannien og Nordirland (ved M. Holt og C. Murrell, som befuldmægtigede, bistået af M.J. Turner, QC, og barrister M.J. Holmes)

Konklusion

1) Hovedappellen og kontraappellerne forkastes.

2) MasterCard Inc., MasterCard International Inc. og MasterCard Europe SPRL bærer deres egne omkostninger i forbindelse med hovedappellen og kontraappellerne og betaler Europa-Kommissionens omkostninger i forbindelse med hovedappellen.

3) Royal Bank of Scotland plc, Bank of Scotland plc og Lloyds TSB Bank plc bærer deres egne omkostninger og betaler Kommissionens omkostninger i forbindelse med deres respektive kontraappeller.

4) HSBC Bank plc, MBNA Europe Bank Ltd, British Retail Consortium, EuroCommerce AISBL og Det Forenede Kongerige Storbritannien og Nordirland bærer deres egne omkostninger.

(1) EUT C 319 af 20.10.2012.
1)

Spørgsmålet om foreneligheden med EU-retten af en national lovgivning som den i hovedsagen omhandlede, hvorefter et selskab, der er hjemmehørende i en medlemsstat, ikke kan modregne selskabsskat, der er betalt af udbytteudloddende kapitalselskaber i en anden medlemsstat eller i et tredjeland, idet dette udbytte er skattefritaget i den førstnævnte medlemsstat, såfremt udlodningen sker på baggrund af en andel på mindst 10 % af kapitalen i det udloddende selskab, og når den faktiske andel ejet af det udbyttemodtagende kapitalselskab i det foreliggende tilfælde er på mere end 90 %, og det modtagende selskab er stiftet i henhold til lovgivningen i et tredjeland, skal bedømmes på grundlag af artikel 63 TEUF og 65 TEUF.
2)

Artikel 28 EF og 30 EF samt artikel 11 og 13 i aftalen om Det Europæiske Økonomiske Samarbejdsområde af 2. maj 1992 skal fortolkes således, at de ikke er til hinder for en national støtteordning som den, der er beskrevet under punkt 1 i denne domskonklusion, for så vidt som: — der oprettes mekanismer, der sikrer etableringen af et egentligt marked for certifikater, hvor udbud og efterspørgsel kan matches og afbalanceres, således at det faktisk er muligt for interesserede leverandører at forsyne sig med certifikater på rimelige vilkår — beregningsmetoden og størrelsen på den administrative bøde, der skal betales af de leverandører, der ikke har opfyldt den forpligtelse, som er nævnt under punkt 1 i denne domskonklusion, fastsættes således, at de ikke går ud over, hvad der er nødvendigt for at motivere producenterne til faktisk at øge deres produktion af elektricitet fra vedvarende energikilder og motivere de leverandører, der er underlagt nævnte forpligtelse, til faktisk at erhverve de krævede certifikater, navnlig ved at undgå at straffe disse leverandører på en måde, der er for vidtgående.
1)

Forbundsrepublikken Tyskland har tilsidesat sine forpligtelser i henhold til artikel 108, stk. 2, TEUF og artikel 14, stk. 3, i Rådets forordning (EF) nr. 659/1999 af 22. marts 1999 om fastlæggelse af regler for anvendelsen af [artikel 108 TEUF] samt artikel 1, 2 og 3 i Kommissionens afgørelse 2011/471/EU af 14. december 2010 om Tysklands statsstøtte C 38/05 (ex NN 52/04) til Biria-gruppen, idet den ikke har vedtaget alle de nødvendige foranstaltninger for at tilbagesøge den statsstøtte, der er omfattet af denne afgørelse, hos støttemodtageren.
DA Den Europæiske Unions Tidende C 409/5

Domstolens dom (Anden Afdeling) af 11. september 2014 — Europa-Kommissionen mod Forbundsrepublikken Tyskland

(Sag C-525/12) (1)

((Traktatbrud - miljø - direktiv 2000/60/EF - ramme for Fællesskabets vandpolitiske foranstaltninger - dækning af omkostninger ved forsyningspligtydelser - begrebet »forsyningspligtydelse«))

2014/C 409/05

Processprog: tysk

Parter

Sagsøger: Europa-Kommissionen (ved E. Manhaeve og G. Wilms, som befuldmægtigede)

Sagsøgt: Forbundsrepublikken Tyskland (ved T. Henze og J. Möller, som befuldmægtigede)

Intervenienter til støtte for den anden part i sagen: Kongeriget Danmark (ved M. Wolff og V. Pasternak Jørgensen, som befuldmægtigede), Ungarn (ved M. Z. Fehér og K. Szíjjártó, som befuldmægtigede), Republikken Østrig (ved C. Pesendorfer, som befuldmægtigede), Republikken Finland (ved J. Heliskoski og H. Leppo, som befuldmægtigede), Kongeriget Sverige (ved A. Falk, C. Meyer-Seitz, U. Persson og S. Johannesson, som befuldmægtigede), Det Forenede Kongerige Storbritannien og Nordirland (ved S. Behzadi-Spencer og J. Beeko, som befuldmægtigede, bistået af barrister M. G. Facenna)

Konklusion

1) Forbundsrepublikken Tyskland frifindes.

2) Europa-Kommissionen betaler sagens omkostninger.

3) Kongeriget Danmark, Ungarn, Republikken Østrig, Republikken Finland, Kongeriget Sverige og Det Forenede Kongerige Storbritannien og Nordirland bærer deres egne omkostninger.

(1) EUT C 26 af 26.1.2013
DA Den Europæiske Unions Tidende C 409/6

Domstolens dom (Syvende Afdeling) af 11. september 2014 — Gem-Year Industrial Co. Ltd og Jinn-Well Auto-Parts (Zhejiang) Co. Ltd mod Rådet for Den Europæiske Union, Europa-Kommissionen og European Industrial Fasteners Institute AISBL (EIFI)

(Sag C-602/12 P) (1)

((Appel - dumping - forordning (EF) nr. 384/96 - artikel 2, stk. 7, litra c), første led, - forordning (EF) nr. 2026/97 - forordning (EF) nr. 91/2009 - Import af visse fikseringselementer af jern eller stål med oprindelse i Folkerepublikken Kina - status som virksomhed, der opererer på markedsøkonomiske vilkår - udgifter til de vigtigste input, som i alt væsentligt afspejler markedsværdierne - statsstøtte til fordel for stålsektoren i almindelighed - virkning))

2014/C 409/07

Processprog: engelsk

Parter

Appellanter: Gem-Year Industrial Co. Ltd, Jinn-Well Auto-Parts (Zhejiang) Co. Ltd (ved avocats Y. Melin og V. Akritidis)

De andre parter i appelsagen: Rådet for Den Europæiske Union (ved J.-P. Hix og S. Boelaert, som befuldmægtigede, bistået af Rechtsanwalt G. Berrisch), Europa-Kommissionen (ved M. França og T. Maxian Rusche, som befuldmægtigede) og European Industrial Fasteners Institute AISBL (EIFI) (ved avocat J. Bourgeois)

Konklusion

1) Appellen forkastes.

2) Gem-Year Industrial Co. Ltd og Jinn-Well Auto-Parts (Zhejiang) Co. Ltd betaler de omkostninger, som Rådet for Den Europæiske Union og European Industrial Fasteners Institute AISLB (EIFI) har afholdt i forbindelse med den foreliggende sag.

3) Europa-Kommissionen bærer sine egne omkostninger.

(1) EUT C 101 af 6.4.2013.
Domstolens dom (Anden Afdeling) af 3. september 2014 — Comissioners for Her Majesty's Revenue & Customs mod GMAC UK PLC (anmodning om præjudiciel afgørelse fra Upper Tribunal (Tax and Chancery Chamber) — Det Forenede Kongerige)

(Sag C-589/12) (1)

((Præjudiciel forelæggelse - moms - sjette direktiv 77/388/EØF - artikel 11, punkt C, stk. 1, første afsnit - direkte virkning - nedsættelse af afgiftsgrundlaget - gennemførelse af to transaktioner, der vedrører de samme goder - levering af goder - biler, der sælges ved en aftale om lejekøb, men tilbagetages og bortauktioneres - misbrug af rettigheder))

(2014/C 395/10)

Processprog: engelsk

Den forelæggende ret

Upper Tribunal (Tax and Chancery Chamber)

Parter i hovedsagen

Sagsøger: Comissioners for Her Majesty's Revenue & Customs

Sagsøgt: GMAC UK PLC

Konklusion

Artikel 11, punkt C, stk. 1, første afsnit, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, skal fortolkes således, at en medlemsstat under omstændigheder som de i hovedsagen foreliggende ikke kan forbyde en afgiftspligtig at påberåbe sig denne bestemmelses direkte virkning vedrørende en transaktion med den begrundelse, at den afgiftspligtige kan påberåbe sig bestemmelserne i national ret med hensyn til en anden transaktion vedrørende samme varer, og at en kumuleret anvendelse af disse bestemmelser vil føre til et samlet afgiftsmæssigt resultat, som hverken den særskilte anvendelse af national ret eller sjette direktiv 77/388 på disse to transaktioner fører til eller tilsigter at føre til.

(1) EUT C 71 af 9.3.2013.
Domstolens dom (Første Afdeling) af 4. september 2014 — Michal Zeman mod Krajské riaditeľstvo Policajného zboru v Žiline (anmodning om præjudiciel afgørelse fra Najvyšší súd Slovenskej republiky — Slovakiet)

(Sag C-543/12) (1)

((Præjudiciel forelæggelse - direktiv 91/477/EØF - udstedelse af det europæiske skydevåbenpas - national lovgivning, hvorefter dette pas kun udstedes til personer, der er i besiddelse af skydevåben med henblik på jagt eller konkurrenceskydning))

(2014/C 395/08)

Processprog: slovakisk

Den forelæggende ret

Najvyšší súd Slovenskej republiky

Parter i hovedsagen

Sagsøger: Michal Zeman

Sagsøgt: Krajské riaditeľstvo Policajného zboru v Žiline

Konklusion

Rådets direktiv 91/477/EØF af 18. juni 1991 om erhvervelse og besiddelse af våben, som ændret ved Europa-Parlamentets og Rådets direktiv 2008/51/EF af 21. maj 2008, skal fortolkes således, at det ikke er til hinder for en national lovgivning som den i hovedsagen omhandlede, der kun tillader udstedelse af et europæisk skydevåbenpas til personer, der er i besiddelse af et våben med henblik på jagt eller konkurrenceskydning.

(1) EUT C 63 af 2.3.2013.
Domstolens dom (Femte Afdeling) af 4. september 2014 — Schiebel Aircraft GmbH mod Bundesminister für Wirtschaft, Familie und Jugend (anmodning om præjudiciel afgørelse fra Verwaltungsgerichtshof — Østrig)

(Sag C-474/12) (1)

((Præjudiciel forelæggelse - etableringsfrihed - arbejdskraftens frie bevægelighed - forbud mod forskelsbehandling - artikel 346, stk. 1, litra b), TEUF - beskyttelse af en medlemsstats væsentlige sikkerhedsinteresser - lovgivning i en medlemsstat, hvorefter de retlige repræsentanter for et selskab, der i denne stat driver virksomhed inden for handel med våben, ammunition og krigsmateriel, skal være statsborgere i denne medlemsstat))

(2014/C 395/06)

Processprog: tysk

Den forelæggende ret

Verwaltungsgerichtshof

Parter i hovedsagen

Sagsøger: Schiebel Aircraft GmbH

Sagsøgt: Bundesminister für Wirtschaft, Familie und Jugend

Konklusion

Artikel 45 TEUF og 49 TEUF skal fortolkes således, at de er til hinder for en medlemsstats lovgivning som den, der er omhandlet i hovedsagen, og som over for selskaber, der agter at drive virksomhed inden for handel med militære våben og militær ammunition og formidling af køb og salg af militære våben og militær ammunition, stiller krav om, at medlemmerne af deres repræsentative organer i henhold til lov eller selskabsdeltagere med ledelsesbeføjelse er statsborgere i denne medlemsstat. Det tilkommer imidlertid den forelæggende ret at efterprøve, om den medlemsstat, der påberåber sig artikel 346, stk. 1, litra b), TEUF for at begrunde en sådan lovgivning, kan bevise, at det er nødvendigt at anvende den i bestemmelsen fastsatte undtagelse for at beskytte sine væsentlige sikkerhedsinteresser.

(1) EUT C 26 af 26.1.2013.